GiliGold/VAD_KnessetCorpus huggingface dataset:
מרב מיכאלי: איך אנחנו אמורות ואמורים לעשות את העבודה שלנו כמו שצריך?
מרב מיכאלי: כשאנחנו אמורים להצביע, לתת או לא לתת פטור לחוק שבכלל לא קראנו אותו ולא הייתה לנו הזדמנות.
דוד ביטן: עד ארבע אני מאמין שתקראי.
עליזה לביא: אדוני, אלו הדברים שאני חוזרת עליהם, ואני מבקשת לדעת למה המהירות.
עליזה לביא: לא, אבל למה המהירות?
עליזה לביא: למה החיפזון?
עליזה לביא: למה אין פה נהלים?
עליזה לביא: מה קרה כאן?
מרב מיכאלי: לא, אבל עכשיו אנחנו צריכים לאשר את זה.
דוד ביטן: אתם לא נותנים להסביר.
דוד ביטן: אתם שואלים אותי למה המהירות?
דוד ביטן: תשאלו אותו למה המהירות.
עליזה לביא: אבל אתה יושב-ראש הוועדה, אדוני.
דוד ביטן: אז אני רוצה לתת לו לדבר, אתם לא נותנים, היא אומרת לי תמתין.
מרב מיכאלי: אני רוצה להגיד שאדוני צודק, שבאמת ב-31 ביולי פוקעת הוראת השעה הרלוונטית לעניין.
מרב מיכאלי: אבל, א', ידעו את זה קודם, ידעו כל הזמן שהיא תפקע ב-31, זה לא קרה, הוראת השעה לא התקצרה.
דוד ביטן: החוק הזה לטובת הציבור.
תמר זנדברג: פתאום הגיע 31.
מרב מיכאלי: אז זה דבר אחד.
מרב מיכאלי: דבר שני, סליחה, צריך להגיד שהחוק שהובא הוא לא הארכת אותה הוראת השעה, הוא חוק קבוע שמחייב דיון כמו שצריך, זה דבר מאוד מאוד דרמטי.
דוד ביטן: זאת רק קריאה ראשונה, תהיה קריאה שנייה.
דוד ביטן: זה יעבור לוועדה אחר כך.
מרב מיכאלי: ואני לא מבינה למה לעבוד בכזה חיפזון בצורה כל כך לא ראויה.
דוד ביטן: כי אין זמן, את צריכה לעבור קריאה ראשונה, אחר כך לעבור קריאה שנייה ולהעביר לוועדה.
מרב מיכאלי: אבל אני שוב אומרת, אדוני, מקובל - - -
עליזה לביא: אדוני, אתה יודע על מה הדברים בכלל?
עליזה לביא: על מה בכלל?
דוד ביטן: יש את הנציג, הוא יסביר לנו.
דוד ביטן: אנחנו לא ועדה שדנה בתוכן החוק, אלא בדברים אחרים.
מרב מיכאלי: רק לסיום, אדוני, ברשותך, מדובר בחוק שהוא הפרטת כוחות שיטור.
יואב בן צור: אז את יודעת מה זה.
מרב מיכאלי: זאת מסירת כוחות שלטוניים פר-סה לכל דבר ועניין לגורמים פרטיים.
מרב מיכאלי: זה עניין דרמטי מאוד.
מרב מיכאלי: זה לא עניין שצריך להתייחס אליו בקלות ראש, ובטח לא בכזה חיפזון.
דוד ביטן: זה בוועדה.
דוד ביטן: תדונו בוועדה, מה הבעיה?
דוד ביטן: יכול להיות שאת צודקת, דרך אגב, יכול להיות שנצטרך לעשות תיקון, רק הארכה של הצו הקודם, ואחר כך לדון בחוק הזה.
דוד ביטן: לא נכנסנו לזה אף פעם, בואו נשמע רגע.
<יואל הדר: מדי פעם אני זוכה להגיע גם לוועדה הזאת.
מרב מיכאלי: ואתה שמח על כך.
<יואל הדר: ולשמוע את ההערות הבונות של חברת הכנסת, בשביל זה אני שמח להגיע לכאן.
ינון מגל: חברות וחברים.
דוד ביטן: אבל זאת עדיין הוראת שעה.
מרב מיכאלי: זה כלום לעומת ההערות הבונות בוועדת החוקה.
תמר זנדברג: במקרה הזה.
רוברט אילטוב: לא, חברי כנסת לא מסוגלים לתת הערות - - -
דוד ביטן: מרב, זאת עדיין הוראת שעה.
<יואל הדר: חברת הכנסת מרב מיכאלי מסבירה לנו תמיד שכולן בלשון נקבה, אז נדבר בשם חברות ולא חברים, אז למדתי משהו.
דוד ביטן: שימי לב, זאת הוראת שעה.
<יואל הדר: הצעת החוק הזאת עוסקת בנושא של שיטור עירוני - - -
דוד ביטן: רגע, תסביר באמת למה אתה לא מאריך את ההוראה הקודמת איך שהיא.
מרב מיכאלי: דוד, זה לא, זה הופך את הוראת השעה להוראת קבע.
דוד ביטן: כן, אבל זאת הוראת שעה, זה לתקופת זמן.
דוד ביטן: מה זאת הוראת שעה?
<יואל הדר: אסביר מה זה עושה.
מרב מיכאלי: זה מוחק את הוראת השעה והופך אותה להוראת קבע.
יואב קיש: אולי תתנו לו לדבר?
<יואל הדר: תודה.
<יואל הדר: הצעת החוק הזאת עוסקת בנושא שנקרא "שיטור עירוני".
<יואל הדר: השיטור העירוני הוא בעצם עבודה משותפת לא של גופים – אני שמח שחברת הכנסת מרב מיכאלי שאמרה משהו מקשיבה ברוב קשב לדברי – הצעת החוק הזאת לא עוסקת בהפרטה - - -
דוד ביטן: חברים, שאלתם אותו, תנו לו לדבר, אי-אפשר ככה.
<יואל הדר: הצעת החוק הזאת כבר נמצאת ארבע שנים בפעילות.
<יואל הדר: ניסינו לפני שנתיים גם להפוך את ההוראה הזאת להוראת קבע, לא צלחה לנו הדרך כי בדיוק הכנסת התחלפה ואמרה שצריך ללמוד את הנושא הזה, ואז נתנו לנו ארכה לשנתיים.
תמר זנדברג: זה לא מדויק, כי באתם לוועדה ולא סיפקתם את כל הנתונים על הפיילוט הזה, ולא ידענו להגיד אם זה מצליח, לא הצליח.
תמר זנדברג: הכנסת כיהנה שנתיים, היה דיון על זה בוועדת הפנים, תקן אותי אם אני טועה, יותר מדיון אחד, ובאתם ולא הצלחתם לספק לנו תשובה סופית, אם הפיילוט הזה כבר בן ארבע שנים - טוב, לא טוב.
תמר זנדברג: לא היו לכם נתונים.
תמר זנדברג: אז עכשיו, לא הצגתם נתונים וישר עוברים לחקיקה קבועה.
<יואל הדר: אז עכשיו הפקנו לקחים מהפעם הקודמת, ועכשיו יש לנו סקר מלווה, וגם ראשי רשויות שיש להם עמדה בנושא הזה.
<יואל הדר: לאחר שיש יותר מ-40 רשויות היום, ויש עוד עשר רשויות בערך שהן בדרך להיכנס לתוך הפרויקט הזה, אם תאפשרו לנו להכניס אותן לתוך הפרויקט המוצלח הזה, כי גם הסקר וגם ראשי הרשויות מאוד מרוצים.
<יואל הדר: לא מדובר בהפרטה של סמכויות לגופים פרטיים, אלא נתנו סמכויות בחוק דווקא לפקחים של רשויות מקומיות ולא רק לפקחים של רשויות מקומיות, אלא לפקחים שהוכשרו במיוחד לטובת הנושא הזה, שקיבלו הכשרה נוספת.
דוד ביטן: אני רוצה להגיד לכם שזה דווקא טוב מאוד להעביר סמכויות, שהפקחים יהיו שוטרים.
דוד ביטן: טוב מאוד.
תמר זנדברג: רע מאוד.
דוד ביטן: זה מצוין.
אורן אסף חזן: המשטרה תומכת בזה?
<יואל הדר: היום המשטרה כבר מאוד תומכת, בהתחלה היא לא אהבה את זה.
אורן אסף חזן: כי היא הייתה בהתלבטות.
דוד ביטן: צריך לשפר את החוק הזה ליותר.
יואב בן צור: איזה סמכויות יש להם?
<יואל הדר: לפקחים האלה יש כבר היום סמכויות עד לרמה של עיכוב עד לבואו של שוטר.
דוד ביטן: אי-אפשר, אני לא יכול להצביע.
דוד ביטן: אנשים מדברים, חבר'ה, אני לא יכול, תפסיקו עם הלחץ הזה, נו, באמת.
דוד ביטן: אז מה אתה רוצה שאעשה?
דוד ביטן: אתה רוצה שאמנע ונעשה הצבעה, שאף אחד לא יתייחס?
דוד ביטן: אז איזה מין שיטה זאת?
דוד ביטן: בחייכם, מה קרה לכם?
ינון מגל: היושב-ראש, סליחה, ברשותך, אנחנו לא מצליחים להבין את מה שאנשים אומרים.
דוד ביטן: כי כל רגע אנשים רוצים להצביע.
דוד ביטן: אי-אפשר להצביע עד שאנשים לא יתייחסו.
רוברט אילטוב: מה קרה, יש לחץ בקואליציה?
<יואל הדר: קיימנו בנושא הזה ישיבות גם עם גופי ממשלה, גם לפורום ה-15 בשלטון המקומי יש אינטרס בנושא זה, ולכן בנושא הזה גם יש שרים חדשים - - -
מכלוף מיקי זוהר: - - - הממשלה עומדת ליפול, כמו שליברמן אמר, עד סוף השנה, היא לא מחזיקה עד דצמבר.
דוד ביטן: די, חבר'ה, אתם מפריעים.
<יואל הדר: לקח לנו זמן עד שהצלחנו לגבש הסכמות גם עם הממשלה, וגם היו דברים מסוימים – כמו שהכנסת הזאת פעלה בנושא של אופניים חשמליים שנדרשנו לנושא של סמכויות, רצינו להכניס את זה פה ולא צלחה לנו הדרך.
<יואל הדר: נאלצנו, נעשה חקיקה נפרדת.
<יואל הדר: והיו הרבה מאוד דיונים כדי לראות איך אנחנו יכולים לאפשר לתת סמכויות לפקחים מקומיים נוספים.
<יואל הדר: לגבי הנושא של שיטור עירוני, אנחנו רוצים להפוך להוראת קבע כי זה פרויקט שהצליח.
<יואל הדר: תראו, כתוב פה שזאת גם הוראת שעה.
<יואל הדר: הוראת שעה מתייחסת למתן סמכויות לפקחים רגילים, סמכות של עיכוב, יש להם את כל הסמכויות חוץ מעיכוב.
<יואל הדר: אנחנו רוצים לבחון את האפשרות לתת לפקחים סמכויות - - -
מרב מיכאלי: איכוף, זאת אומרת אכיפה.
<יואל הדר: עיכוב - עי"ן, יו"ד, כ"ף, ו"ו, בי"ת.
מרב מיכאלי: אה, עיכוב, סליחה, בבי"ת.
אורן אסף חזן: לעכב חשודים, לעצור אותם.
רוברט אילטוב: לא לעצור, לעכב.
יואב קיש: עד שמגיע שוטר.
<יואל הדר: עד שמגיע שוטר.
<יואל הדר: גם לפקחים רגילים לגבי חוקי עזר - - -
דוד ביטן: אתה מדבר פה על אלו שנוסעים באותה ניידת, זה העניין?
תמר זנדברג: כשהפקח הולך לבד, שהוא יוכל לעכב את הבן-אדם.
תמר זנדברג: ואם הוא בורח לו, מה הוא יעשה?
תמר זנדברג: יש לו גם סמכות להפעיל כוח?
<יואל הדר: כן, כוח סביר.
דוד ביטן: זכות עיכוב קיימת בחוק כרגע, לא צריך חוק.
אורן אסף חזן: אבל לפקח אין זכות עיכוב.
דוד ביטן: לכל אדם יש סמכות עיכוב, אז לפקח בטח יש.
<יואל הדר: אם יש פשע, גנב - - -
דוד ביטן: סמכות עיכוב יש, לא צריך בשביל זה חוק.
<יואל הדר: פה אנחנו מדברים על חוקי עזר שהרשויות המקומיות טענו שאין להן מספיק סמכויות.
<יואל הדר: אנחנו רוצים לבדוק את הנושא הזה, ולכן הוראת השעה לגבי הנושא הזה היא לשלוש שנים.
<יואל הדר: אז בעצם מה שאנחנו מביאים כרגע זה להפוך את הוראת השעה להוראת קבע לגבי הנושא של שיטור עירוני, ולתת סמכות עיכוב לשלוש שנים לפקחים על מנת לבחון את העניין הזה.
<יואל הדר: אמרתי, הגענו עם זה לשלב הזה מאחר שהיו לנו הרבה מאוד דיונים גם עם גורמי ממשלה, רצינו לבוא "מבושלים" הפעם לוועדה.
רוברט אילטוב: אבל לא מדובר על גורמים פרטיים.
<יואל הדר: לא, לא, לא פרטיים, רק רשויות מקומיות.
דוד ביטן: זה פקחים עירוניים.
רוברט אילטוב: מוניציפליים.
<יואל הדר: לא מדובר על גורמים פרטיים.
דוד ביטן: אנשים שעוברים קורסים והשתלמויות.
ינון מגל: איזה פקחים?
<יואל הדר: של רשויות מקומיות.
ינון מגל: אבל זה פקחי חניה, למשל?
<יואל הדר: לא, לרוב הם לא עובדי – לרוב זה חברה - - -
ינון מגל: איזה פקחים אלה?
<יואל הדר: אלה פקחים שמטפלים כעזר גם של - - -
דוד ביטן: אבל, מגל, מזמן פקחי חניה הם כבר לא רק לחניה.
יואב בן צור: משטרה עירונית.
דוד ביטן: הם מקבלים סמכויות במגוון חוקים ולא רק לחניה, זה אחד התפקידים שלהם.
דוד ביטן: בכלל, אני בעד, דרך אגב, שכל הפקחים יהיו בעצם בשיטור עירוני עם סמכויות, כי המשטרה לא מטפלת בעבירות רכוש ולא מטפלת בעבירות רחוב, ובעצם אין מענה.
ינון מגל: אני חושב שזה דבר טוב.
דוד ביטן: אין מענה לדברים האלה.
דוד ביטן: הם מטפלים בדברים אחרים, ואנחנו צריכים להיות בעד להפוך אותם לשוטרים, מעין משטרה עירונית.
דוד ביטן: אבל הם לא פחות טובים מהשוטרים, הם צריכים לעבור קורסים וזה הכול.
דוד ביטן: חבל שהחוק הזה לא מתייחס לדברים האלה.
מרב מיכאלי: אם הם לא פחות טובים, אז בואו נבטל את המשטרה אם הם לא פחות טובים.
אורן אסף חזן: לא, זה מחזק את המשטרה.
דוד ביטן: זה מחזק.
דוד ביטן: מי מטפל היום?
דוד ביטן: תראי, אתן לך דוגמה, בראשון שניים שמטפלים - - -
מרב מיכאלי: בואו נבטל את המשטרה - - -
ינון מגל: אבל, כבוד היושב-ראש, אנחנו לא בדיון עקרוני על הנושא, נכון?
דוד ביטן: לא בדיון, לא בדיון.
דוד ביטן: אבל רק לצורך העניין, בראשון יש שניים שמטפלים בעבירות תנועה, הם צריכים גם להסתובב ברחוב, גם לחקור וגם להגיש כתבי אישום.
דוד ביטן: אז אם הפקחים היו יכולים לקבל את הסמכויות האלה, היו לך 400-300, בעצם, שמסתובבים בשטח ומטפלים בעניין הזה, אבל בואו לא ניכנס לעניין הזה, זה עניין לוועדה.
מרב מיכאלי: אדוני, בדיוק, זה דיון מהותי.
יואב קיש: דוד, אני רוצה לשאול שאלה, ברשותך, שאלה קצרה.
יואב קיש: אני לא רוצה להיכנס למהות, כי המהות תידון בוועדת הפנים או בוועדה אחרת, אבל יש לי שאלה עקרונית.
יואב קיש: מדוע אתם מבקשים לעשות מזה חוק במהלך של שבועיים?
יואב קיש: למה לא לאשר את זה, כמו שאתה מבקש, כתיקון והוראת שעה?
<יואל הדר: אז אני מסביר.
יואב קיש: שנייה, אני לא מצליח להבין את ההיגיון, שגם אם הפיילוט שאמרת מוצלח והכל טוב ויפה, למה בשבועיים ועדת הפנים צריכה להפוך את זה לחוק ולא לאשר הוראת שעה?
יואב קיש: למה לא הכול אישור הוראת שעה?
יואב קיש: ובאמת, בוועדת הפנים יאלצו בגלל התאריך הלוחץ לאשר את זה כהוראת שעה, ובשנה הקרובה - - -
דוד ביטן: להאריך את הצו הקודם בלבד, ואת זה להעביר לדיון מסודר.
יואב קיש: נכון, את זה אני לא מבין.
<יואל הדר: אסביר.
<יואל הדר: פעם שעברה גם כן הבאנו את זה להוראת קבע, ועדת הפנים דחתה את זה וקבעה שזה יהיה לשנתיים.
<יואל הדר: אם ועדת הפנים תחליט גם הפעם לא לקבל את העמדה שלנו, למרות שרוב הרשויות שיכולות להיות בשיטור העירוני כבר נמצאות בפנים, אני לא רואה סיבה שהפעם לא יהפכו את זה להוראת קבע, כי כבר מאז הוספנו הרבה מאוד רשויות באישור ועדת הפנים, דרך אגב.
יואב קיש: הסיבה היחידה זה השבועיים האלה.
יואב קיש: למה אתה רוצה בשבועיים לגרום להפוך את זה לחוק?
יואב קיש: מדוע?
יואב קיש: מה קרה?
יואב קיש: למה אי-אפשר – אתה בסד, אנחנו בסד, אנחנו עושים פה את הדיון הזה בגלל זה שעוד שבועיים זה נגמר.
יואב קיש: אז למה אתה עכשיו מצפה שאפילו שכולם מסכימים, אבל אני רוצה דיון איכותי, מקצועי בוועדה.
יואב קיש: בשבועיים זה לא קורה.
עליזה לביא: מה שלא מתאים לנו זה הבהילות ודרך העבודה, זה לא מקובל, זה לא צריך - - - .
עליזה לביא: החיפזון והבהילות לא מוצאים חן בעינינו.
דוד ביטן: זה נכון דרך אגב, אני מסכים עם זה.
<יואל הדר: אם ועדת הפנים תסקור כמוך, אז אני מניח שזה מה שהיא תקבל בהחלטה.
<יואל הדר: אבל אנחנו סבורים שאנחנו כבר "מבושלים", שנשכנע את ועדת הפנים שבאמת הדבר הזה כבר מוצלח.
יואב בן צור: למה זה בא בהפתעה כזאת?
יואב בן צור: למה זה בא במהירות כזאת?
<יואל הדר: אמרתי, עד שהגיעו שרים חדשים, עד ששרים חדשים למדו את הנושא.
דוד ביטן: בגלל שב-30 ליולי זה מאבד את התוקף שלו, מה שאנחנו ממליצים לך, יואל, להפוך את הקערה, לעשות את זה כהוראת שעה, ולדון על החוק הזה בצורה יותר רצינית.
דוד ביטן: מכיוון שזה מה שעומד היום וזה מה שהמשרד הביא, אז אני ממליץ לאשר את הפטור מחובת הנחה כרגע, ומקווה שבוועדה יתחשבו במה שהח"כים אמרו פה.
דוד ביטן: מי בעד ההצעה?
יואב קיש: זאת אומרת, ההמלצה שלנו תיכלל באישור לוועדת הפנים?
דוד ביטן: לא, היא לא תיכלל, אבל אנחנו נעביר.
רוברט אילטוב: נעלה את זה לוועדת הפנים כתיקון.
דוד ביטן: אנחנו צריכים לדבר על זה עם השר גם כן.
דוד ביטן: מייקל, אתה מצביע?
מיכאל אורן: בעד.
מרב מיכאלי: למה אתה בעד?
רוברט אילטוב: זה חוק שהעברנו.
דוד ביטן: אבל עדיף שיהיה שיטור עירוני.
דוד ביטן: אני לא מבין אתכם, באמת.
דוד ביטן: מי אתם חושבים שיטפל בחבורות רחוב?
דוד ביטן: המשטרה מטפלת?
עליזה לביא: אנחנו מדברים על התהליך, אדוני.
מרב מיכאלי: המשטרה צריכה לטפל.
דוד ביטן: אבל היא לא מטפלת, תהיו ענייניים, היא לא מטפלת, אני אומר לכם.
דוד ביטן: שום דבר, אין להם כוח-אדם לטפל, מזמן הם הפסידו כבר את העניין הזה.
דוד ביטן: מי נמנע?
דוד ביטן: בעד – 10
דוד ביטן: נמנעים – אין
דוד ביטן: ההצעה עברה.
דוד ביטן: שלום רב, אני מתכבד לפתוח את הישיבה של ועדת הכנסת.
דוד ביטן: בטעות נשמט סעיף מסמכויות הוועדה.
דוד ביטן: אני רוצה להקריא את זה: יישום סעיף 10 להחלטת ממשלה 2097 מיום 10.10.2014 – שימוש במידע ממשלתי, עיבודו מחדש ופיתוחו לטובת הציבור.
דוד ביטן: צריך להוסיף את סמכויות הוועדה.
דוד ביטן: התוספת היא לעניין הוועדה המיוחדת ליישום הנגשת המידע הממשלתי ועקרונות שקיפותו לציבור.
דוד ביטן: הצבעה בעד – פה אחד אושר.
דוד ביטן: רבותי, מכיוון שמחר יש לי דיון מאוד מאוד קשה על שכר חברי הכנסת, כל מיני הטבות שקשורות לוועדות, הצלחתי לשכנע את תנועת המחנה הציוני להסכים ולהגיע להסכמות.
דוד ביטן: אנחנו מציעים להקים ועדה לעניין מסוים לפי סעיף 108 לתקנון הכנסת.
דוד ביטן: שם הוועדה הוא הוועדה המיוחדת לדיון בהצעת חוק הרשות הממשלתית להתחדשות עירונית, התשע"ה-2015.
דוד ביטן: סמכויות הוועדה: הוועדה תכין לקריאה שנייה ושלישית את הצעת חוק הרשות הממשלתית להתחדשות עירונית, התשע"ה-2015.
דוד ביטן: הרכב הוועדה – הוועדה תהיה בת 13 חברי כנסת.
דוד ביטן: מסיעת הליכוד שני נציגים – חברי הכנסת דוד ביטן ויואב קיש.
דוד ביטן: מסיעת המחנה הציוני שני נציגים – יש לך אותם?
דוד ביטן: הם יביאו אותם ביום אחר.
מרב מיכאלי: לא צריך לאשר אותם כרגע, מספיק במליאה, לא?
דוד ביטן: כן, כן.
דוד ביטן: לסיעת הרשימה המשותפת נציג אחד – חבר הכנסת יוסף ג'בארין.
דוד ביטן: לסיעת יש עתיד נציג אחד – חבר הכנסת מאיר כהן.
דוד ביטן: לסיעת כולנו שני נציגים – חבר הכנסת אלי כהן ורועי פולקמן.
דוד ביטן: לסיעת ש"ס נציג אחד – חבר הכנסת יואב בן-צור.
דוד ביטן: לסיעת יהדות התורה נציג אחד – חבר הכנסת אורי מקלב.
דוד ביטן: לסיעת הבית היהודי נציג אחד – ינון מגל.
דוד ביטן: לסיעת ישראל ביתנו נציג אחד – חבר הכנסת רוברט אילטוב.
דוד ביטן: לסיעת מרצ נציג אחד – חבר הכנסת עיסאווי פריג'.
דוד ביטן: יושב-ראש הוועדה יהיה חבר הכנסת אלי כהן.
דוד ביטן: מי בעד.
דוד ביטן: בעד הרכב הוועדה – 6
דוד ביטן: הרכב הוועדה נתקבל.
דוד ביטן: בקשת יושב-ראש ועדת החוקה, חוק ומשפט למיזוג הצעות החוק הבאות ולהביאן כהצעת חוק אחת לקריאה שנייה ושלישית: א.
דוד ביטן: הצעת חוק ההוצאה לפועל (תיקון מס' 47 והוראת שעה) (הפטר לחייב מוגבל באמצעים), התשע"ה-2015 (מ/933) ב.
דוד ביטן: הצעת חוק ההוצאה לפועל (תיקון – הפטר לחייב), התשע"ה-2015, של חברת הכנסת מרב מיכאלי (פ/1347/20)
דוד ביטן: יש לנו עוד בקשה ואם אתם לא רוצים, אני לא אעלה אותה כי זה לא היה בבוקר.
דוד ביטן: הצעת חוק ההוצאה לפועל (תיקון מס' 47 והוראת שעה) (הפטר לחייב מוגבל באמצעים), התשע"ה-2015 (מ/933).
דוד ביטן: ב.
דוד ביטן: הצעת חוק ההוצאה לפועל (תיקון – הפטר לחייב), התשע"ה-2015, של חברת הכנסת מרב מיכאלי (פ/1347/20).
דוד ביטן: בעד הבקשה – 6
דוד ביטן: הבקשה למיזוג הצעות החוק אושרה.
דוד ביטן: אין מתנגדים?
דוד ביטן: רבותי, תודה רבה, הדיון הסתיים.
דוד ביטן: אני מתכבד לפתוח את ישיבת ועדת הכנסת.
דוד ביטן: חברים, חופש הביטוי הוא היסוד עליו מושתתת פעילות הבית הזה.
דוד ביטן: הדמוקרטיה הישראלית יודעת לספוג הרבה, זה מה שהופך אותנו לחברה ומדינה מהנאורות בעמי העולם.
דוד ביטן: עם זאת, ולצערי, יש מי שמנצל זאת כדי לחתור ולערער תחת אושיות המדינה ולנסות להביך אותה פעם אחר פעם לעיני כל העולם, ולהכניס אותה למשברים בינלאומיים במודע ותוך ניצול העובדה שחבר כנסת נהנה מכול הסמכויות והחסינות של חבר בכנסת ישראל.
דוד ביטן: ביום ראשון נחשפה בתקשורת תוכניתו של חבר הכנסת באסל גטאס מהרשימה הערבית המשותפת להצטרף למשט היוצא מחופי יוון לכיוון רצועת עזה באצטלה של משט שלום הומניטרי.
דוד ביטן: עוד נחשף כי במשט ייטלו חלק אמנים, חברי פרלמנט אירופי ופעילים אירופיים פרו-פלסטינים.
דוד ביטן: ברור לכול – כך גם עולה מתגובתו של חבר הכנסת גטאס כפי שפורסמה ב- – YNETכי מטרתו האמיתית של המשט היא ניסיון לבצע פיגוע מדיני על-ידי חבר בכנסת ישראל ובניסיון לייצר מתקפה בינלאומית על מדינת ישראל במסווה של משט שלום.
דוד ביטן: גטאס כבר מסמן את היעד ומאיים במסר ששיגר כי השתלטות על הספינות ומניעתן מהגעה ליעד יסבכו את ישראל במשבר בינלאומי נוסף.
דוד ביטן: ביולי 2011 דנה ועדת האתיקה של הכנסת במספר קובלנות שהוגשו כנגד חברת הכנסת חנין זועבי שהשתתפה במשט ה"מרמרה" המפורסם.
דוד ביטן: כזכור, באותו משט נפצעו חיילינו, גם קשה, בשל תקיפת פעילי טרור מארגוןIHH , שהשתמשו במוטות ברזל, כלי נשק שנחטפו מהחיילים וסכינים.
חנין זועבי: ותשעה נהרגו.
דוד ביטן: אני לא אפריע לך כשאת תדברי, אני מציע שתתני לי לסיים.
דוד ביטן: ועדת האתיקה קבעה כבר אז כי עוד לפני שנודעו תוצאותיו הקשות של אירוע ה"מרמרה", ואף במנותק מהן, מהווה המשט פעולה אשר במהותה פוגעת בביטחון המדינה ואינה עולה בקנה אחד עם מרחב הפעולה הלגיטימי של הכנסת.
דוד ביטן: ועדת טירקל, שחקרה את אירועי המשט, ציינה בדוח שהגישה שפריצת הסגר הימי כשלעצמה יש בה כדי לגרום בכוח לנזק למאמץ הצבאי של ישראל מול החמאס.
דוד ביטן: באותה החלטה הביעה ועדת האתיקה כי נוכח הנסיבות החמורות של מקרה ה"מרמרה" הפרה חברת הכנסת זועבי שניים מכללי האתיקה, הקובעים כי חבר כנסת ישמור על כבוד הכנסת וכבוד חבריה, ינהג בדרך ההולמת את מעמדו ואת חובותיו כחבר כנסת וימנע משימוש בלתי ראוי בחסינותו ובזכויותיו כחבר כנסת.
דוד ביטן: על פי בדיקה שערכתי, לא הוגשה על-ידי חבר הכנסת גטאס בקשת אישור יציאה לחו"ל וכי יש לבדוק מי מממן את הנסיעה, מי הם הגופים אליהם הוא קשור שהזמינו אותו ליטול חלק במשט ומי מממן ועומד מאחורי המשט.
דוד ביטן: אני קורא לוועדת האתיקה של הכנסת לדון בהרחקתו של חבר הכנסת גטאס מפעילות בכנסת ולהטיל עליו סנקציות נוספות הקבועות בחוק.
דוד ביטן: אני מציע כי להחליט שפנייה זו תעשה כקובלנה רשמית של ועדת הכנסת לוועדת האתיקה.
דוד ביטן: המגמה שוועדת האתיקה תדון בהמלצת ועדת הכנסת – שזה תקדים בפני עצמו כי בדרך כלל ועדות לא מגישות – ותשעה את חבר הכנסת כך שברגע שיעלה למשט הוא יהפוך להיות חבר כנסת מושעה ולא פעיל.
דוד ביטן: כמו כן, אני מציע שוועדת הכנסת תשקול להפעיל את סמכותה לשלילת זכויותיו באם הוא ישתתף במשט.
דוד ביטן: אני מזהיר את חבר הכנסת גטאס כי יכול ונפעיל את סמכותנו במידה והוא יעלה על המשט.
דוד ביטן: אני עובר עכשיו לדיון: ראשון הדוברים, חבר הכנסת ילין, אני מבין שאתה צריך ללכת אז תתחיל אתה, שלוש דקות לרשותך.
דוד ביטן: אחריו – חבר הכנסת טיבי.
חיים ילין: כבוד היושב-ראש, אני רוצה להגיד שלמרות שאני בין הח"כים הצעירים פה אני מאוד גאה במה שאני רואה.
חיים ילין: אני חושב שהדמוקרטיה בכנסת, שכל ח"כ פה שווה לשני, שכל אחד יכול להעביר כל חוק שהוא רוצה, כל שאילתה, שאין אפליה בין אחד לשני וכל דבר נבדק לגופו של עניין ולא של אדם, זה נותן לי המון כוח והמון גאווה.
חיים ילין: אני בא דווקא ממקום הנעורים שלי, גדלתי בדיקטטורה ואני אגלה לכם סוד – פעמיים הכניסו אותי גם לכלא על כך שהבעתי את דעותי.
חיים ילין: אני לא סתם אומר את זה כי אני חושב שאחד הדברים היפים שיש כשאתה מגיע - - -
מסעוד גנאים: איפה חיית?
חיים ילין: בארגנטינה, בדיקטטורה הצבאית, למי שלא יודע.
חיים ילין: עכשיו כולם יודעים.
ג'מאל זחאלקה: וידלה.
חיים ילין: אני יודע בדיוק מה התחושה אבל אני יודע גם מה התחושה להיות בן אדם חופשי בארצו ומה זו הדמוקרטיה.
חיים ילין: דווקא ההצעה שלי – הרי אנחנו מכירים את המשחק הפרלמנטרי: זה יגיד ככה, השני יגיד ככה, הקולות יעלו וכולם ילכו מכות פה ויקבלו את ההחלטות שרוצים אבל העיקר שיכנסו לתקשורת.
דוד ביטן: אם הוא לא ייסע והוא יודיע לנו שהוא לא נוסע אז אנחנו נסגור את הישיבה.
חיים ילין: לא משנה, לכן אני מציע משהו שהוא אחר.
דוד ביטן: תכף חבר הכנסת טיבי ידבר ויגיד מה בכוונתו של גטאס, כי הוא הצהיר על זה כבר.
דוד ביטן: הוא הצהיר על זה אבל אם הוא יחזור בו אין לנו בעיה.
חיים ילין: אני מנסה להביא דעה אחרת – במקום לבוא ולשים את המחסום הזה שבא ואומר: אתה כזה וכזה, אז אני בא ואומר: להפך, בואו נהיה גאים בדמוקרטיה שלנו, בואו נפתח אפילו.
חיים ילין: זה שונה, כבוד היושב-ראש, מחלק מהדברים שאמרת, כמו מימון נסיעה, שזה כמו שאני אמרתי - - -
דוד ביטן: דמוקרטיה רשאית להגן על עצמה.
יואב קיש: חייבת להגן על עצמה.
איימן עודה: אתה יושב-ראש הוועדה.
דוד ביטן: אני יכול להעיר הערות פה.
רוברט אילטוב: מותר לו לדבר גם.
דוד ביטן: מותר לי להעיר, מותר לי כיושב-ראש ועדה.
רוברט אילטוב: לא רק לחברי הוועדה מותר לדבר, גם ליושב-ראש.
איימן עודה: מפתיע.
דוד ביטן: חברים, אל תעזרו לי, אני יכול להסתדר.
חיים ילין: אני אומר, כל נושא המימון, או אם אני נוסע לחו"ל – כמו שאני צריך לתת דין וחשבון כל אחד צריך לתת דין וחשבון, זה סיפור אחר.
חיים ילין: לגבי המעשה עצמו, דווקא אני אומר ללכת הפוך על הפוך: בגלל הגדולה שלנו כמדינה דמוקרטית, להראות שאנחנו באמת נותנים את האפשרות של ביטוי, בתנאי, בתנאי – ואני אומר את זה חד-משמעית – בתנאי שאין פסים אלימים ופליליים.
דוד ביטן: אני הקראתי לך מה שוועדת האתיקה קבעה בעניין חברת הכנסת זועבי, שזה לא משנה אם יש אלימות או אין אלימות, עצם הפעילות הזאת היא בעייתית מבחינת הכנסת.
חיים ילין: אני חושב שאנחנו צריכים להיות לא סתם אור לגויים אלא לשים את הדמוקרטיה במזרח התיכון - - -
יואב קיש: אבל למה לירות לעצמנו ברגל?
יואב קיש: יש גבול.
חיים ילין: אני לא אמרתי לירות לעצמנו, יואב.
רוברט אילטוב: אני עוד לא שמעתי מה הוא רוצה להציע.
חיים ילין: להפך, אני באתי ואמרתי את מה שהצעתי.
חיים ילין: אני מציע דווקא את הסגנון האחר, לא את הסגנון הכוחני, את הסגנון שבא ואומר: אנחנו פותחים, אנחנו יותר גדולים מכולם, אנחנו נותנים לו את האפשרות הזאת, אין לי שום בעיה עם זה.
חיים ילין: תקשיבו, אני התעמתי אתו אתמול, אני חושב שהמעשה הזה הוא מעשה ממש לא נכון, מה שהוא עושה זה לא טוב, אבל אנחנו בעצם הדמוקרטיה, יכולים להיות יותר גדולים ממנו וזה מה שאנחנו צריכים להראות.
חיים ילין: זה מה שאני מציע.
חיים ילין: נכון, זה לא ברמה של תקנון, זה ברמה הפילוסופית של רוח הדברים של הדמוקרטיה כפי שאני רואה אותה.
דוד ביטן: אני מעביר את השרביט לחבר הכנסת טיבי, אני נותן לו 8 דקות מכיוון שהוא גם מייצג את העמדה של חבר הכנסת גטאס.
שרון גל: לא הבנתי?
שרון גל: חבר הכנסת גטאס לא פה והוא מקבל את הזמן שלו?
דוד ביטן: כן, אני נותן לו להסביר.
אחמד טיבי: אני מייצג אותו.
דוד ביטן: נתתי לו, אני חושב שזה בסדר גמור לתת, אין בעיה.
דוד ביטן: גם אתם תקבלו אבל נתתי לו יותר דקות.
אחמד טיבי: אדוני היושב-ראש, אני נמצא בכנסת מאז 1999, מעולם לא היה תקדים כזה שבו ועדה מתכנסת כדי להמליץ על הגשת קובלנה לוועדת האתיקה נגד חבר כנסת מכהן.
אחמד טיבי: לא היה כדבר הזה, מדובר בחריג שבחריגים, משהו ביזארי גם מבחינה פרלמנטרית.
אחמד טיבי: אני רוצה לומר לך, אדוני היושב-ראש, לעמיתי חברי הכנסת ולציבור בבית, היו מקרים הרבה יותר קשים מנסיעה של חבר כנסת והשתתפות במשט לעזה כדי להביע עמדה פוליטית.
אחמד טיבי: היו מקרים פליליים בשנים האחרונות, מאז שאני בכנסת, ומעולם לא התכנסה ועדה ביוזמתה כדי להגיש בקשה לוועדת האתיקה.
אחמד טיבי: מקובל שחברי כנסת – כל חבר כנסת רשאי להגיש נגד כל חבר כנסת אחר או שר קובלנה לוועדת האתיקה, לא ועדה שמתכנסת.
אחמד טיבי: אני יודעת שסמכותך, אדוני היושב-ראש, לכנס את הוועדה ולעשות מה שאתה רוצה, אתה קיסר כיושב-ראש ועדה.
דוד ביטן: זה אולי תקדים אבל זה דבר שאפשרי.
אחמד טיבי: כן, אני מדבר על התקדים.
אחמד טיבי: אפשרי – לא כל מה שאפשרי צריך לעשות.
אחמד טיבי: אני דווקא מבקש מחברי, גם בדיון הזה, גם בדיון סביב עצם הנסיעה, להיות רגועים, לנהל דיון שקט ולא מהתלהם, כי מאז אתמול רמת ההתלהמות היא חסרת תקדים – היא לא חסרת תקדים, היא גבוהה, חסרת תקדים בקדנציה הזאת.
אחמד טיבי: בואו נראה במה מדובר: מדובר בחבר כנסת שיש לו עמדה פוליטית שונה מעמדת רוב חברי הכנסת בקואליציה, שונה מהקונצנזוס, לעתים היא נגדו, והוא משתתף במשט ימי שהכותרת שלו היא פוליטית נגד המצור.
אחמד טיבי: עמדת הרשימה המשותפת תמיד היתה נגד המצור, ולכן לא רק שאין חריגה מעמדת הרשימה שאותה הוא מייצג, אלא זה עולה בקנה אחד עם עמדת הרשימה שהוא מייצג.
אחמד טיבי: זה אחד.
אחמד טיבי: שניים, האם יש נשק על הספינה?
אחמד טיבי: כי מאתמול אני שומע שמדובר במשט טרור.
אחמד טיבי: לא רק שאין נשק, יש תרופות, תרופות, על הספינה.
אחמד טיבי: חלק מהאנשים, אדוני היושב-ראש, שתקפו את חבר הכנסת ד"ר באסל גטאס, עשו את זה גם כדי לתפוס כותרת, חלק כינו אותו "טרוריסט", חלק דרשו לסלק אותו מהכנסת, להסיר את חסינותו וכל הקשת המקובלת ביחס לחבר כנסת ערבי שלא רוקד על פי חלילם של הרוב.
אחמד טיבי: אני רוצה לומר לכם שמבדיקה קטנה של השמות של מי שנמצאים או יימצאו על הספינה – הממוצע שלהם הוא הרבה יותר גבוה מהממוצע של חברי הכנסת, הרבה יותר גבוה.
אחמד טיבי: מדובר בחבורה מאוד מכובדת, בעלת שם בינלאומי מכול העולם ואני חושב שהם אנשים ראויים בכל קנה מידה.
אחמד טיבי: לכן, אני מבקש להתחשב גם באקט הפוליטי עצמו כאקט אופוזיציוני למה שאתם חושבים, כאקט מצפוני למה שעושה את הדבר הזה ושאומר מלכתחילה שמדובר באקט לא אלים, לא אלים, ושמבקש לא להשתמש באלימות נגדם ונגד עולי הספינה.
אחמד טיבי: הרי מתי תהיה אלימות?
אחמד טיבי: אם מישהו יתקוף את הספינה, אחרת לא תהיה אלימות.
רוברט אילטוב: אלימות תהיה אם הספינה תנסה לעבור את המצור, לכן מי שעושה את הצעד הראשון זאת הספינה.
רוברט אילטוב: לכן לבוא ולהגיד את הדברים בצורה הפוכה זה לא נכון.
דוד ביטן: אני מבקש לא להפריע, תנו לו לדבר.
אחמד טיבי: תודה רבה על ההערה.
רוברט אילטוב: מותר להעיר הערות, כבוד היושב-ראש.
דוד ביטן: אפשר, אני לא אומר שלא, אבל נתחשב בו.
ינון מגל: אחמד, ברשותך, רק מילה – אבל זה נוגד את החוק.
אחמד טיבי: א', זה לא נוגד את החוק כי כבר היתה חברת כנסת, חנין זועבי, שהשתתפה במשהו דומה והיועץ המשפטי לממשלה וערכאות משפטיות קבעו שאתה טועה, שזו לא עבירה על החוק.
שרון גל: בינתיים, בינתיים.
אחמד טיבי: היו ערכאות משפטיות והיתה חוות דעת של היועץ המשפטי כך שהטענה שזה לא חוקי – אין לה על מה להתבסס.
אחמד טיבי: לא רק שאין לה על מה להתבסס, היא עובדתית לא נכונה, האקט הוא חוקי.
אחמד טיבי: אתם מסוגלים לחוקק חוק שחבר כנסת יכול להיבחר לכנסת בתנאי שלא ישתתף בשום משט לעזה, זה אפשרי.
שרון גל: אנחנו עושים את זה ביום ראשון, אגב.
אחמד טיבי: אני בטוח.
אחמד טיבי: מי אמר את זה?
שרון גל: אני.
אחמד טיבי: מי כמוך אדם יצירתי בדברים האלה.
אחמד טיבי: לכן, מה יכול לצאת מכם?